آوروپا فوتبال فدراسیون‌لاری بیرلیگی شامپیون‌لار لیگی فینالینده اینگیلتره اکیبی لیورپولو 3-1 مغلوب ائده‌رک خوشبخت سونا چاتان ایسپانیانین رئال مادرید تیمی، کوپاسینی اویون سونراسی تشکیل اولونان مراسیمله آلدی.
کراین‌ین پایتختی کیئو‌دکی اولمپیاد ایستادیومونون ائو صاحب‌لیگی ائتدیگی قارشیلاشمادا لیورپولو مغلوب ائده‌رک اوست-اوسته 3ونجو، بوتؤولوکده ایسه 13-جو شامپیون‌لوغونو الده ائدن رئال مادریدین فوتبالچیلاری، قارشیلاشمانین آردین‌دان بؤیوک سئوینج یاشاییب.
میدانچا ایچینده کئچیریلن کوپا سئرمونی-سینده ایلک اولا‌راق اویونون حاکم‌لرینه، سونرا بیر فینالچی تیمینده لیورپولون اویونچولاری و تکنیکی هیاتینه میدال‌لاری وئریلیب.
قارشیلاشمادا آتدیغی 2 قوللا شامپیونلوغدا باش رول اوینایان رئال مادریدین گال‌لی اویونچوسو گارئته بالت، اویونون آدامی سئچیلیب.
پودیوما سون اولا‌راق چیخان رئال مادریدلی فوتبالچیلارا و تکنیکی هیاته میدال‌لاری وئریلدیک‌دن سونرا رئال مادریدین کاپیتانی سرگیو راموس، کوپانی آوروپا فوتبال فدراسیون‌لاری بیرلیگی پرزیدنتی آلکساندر جفری‌نین الین‌دن آلدی.
کونفئتیلر ایله کاپیتان سرگیو راموس و یولداش‌لاری، کوپا مراسیمینده اؤز چکیلیش آپاریب.
کوپا مراسیمی‌نین آردین‌دان رئال مادریدلی اویونچولار، غلبه‌لرینی
(We are the champions)  ماهنی‌سی ایله طرفدارلاری ایله تبریک ائدیب.
